Լյուդվիգ Էմիլ Գրիմ

Լյուդվիգ Էմիլ Գրիմ (, ), գերմանացի նկարիչ և փորագրող։

Վիլհելմ և Յակոբ Գրիմների եղբայրը։

Կենսագրություն 

Լյուդվիգ Էմիլ Գրիմը ծնվել է 1790 թվականի մարտի 14-ին Հանաու քաղաքում։ Նա Շտայնաու-ան-դեր-Շտրասե քաղաքի ամտման Ֆիլիպ Վիլհելմ Գրիմի (1751-1796) և Դորոթեա Ցիմմերի (1755-1805) երրորդ որդին էր։ Գերմանացի հայտնի բանասերներ Վիլհելմ և Յակոբ Գրիմների փոքր եղայրը պատմագիտության մեջ հաճախ կոչվում է Եղբայր-նկարիչ (): 1808 թվականին մեկնել է Մյունխեն՝ նկարչություն և փորագրություն սովորելու ժամանակի հայտնի նկարիչ և փորագրող Կ. Հեսսայի մոտ, և կարճ ժամանակ անց հասել է մեծ հաջողությունների։

Լյուդվիգ Էմիլ Գրիմը ստեղծագործել է ամենատարբեր տեխնիկաներով ու ժանրերով. նրա աշխատանքների մեջ կան ժանրային ստեղծագործություններ, բնանկարներ, մարտանկարների և կենդանական էտյուդներ, բայց հիմնականում դիմանկարներ են։ Նա իրավամբ 19-րդ դարի ամենահայտնի ծաղկողներից է. 1812-1815 թվականներին նկարազարդում է պատրաստել իր ավագ եղբայրների ամենահայտնի գործերից մեկի՝ «Գերմանական հեքիաթների ժողովածուի» համար։ Նրանց կողմից այդ հրատարակության համար ստեղծած կերպարները դարձել են դասական և մինչ օրս բազմաթիվ երկրներում վերարտադրվում են այդ հեքիաթները ձևավորողների ու հրատարակողների կողմից։

1813-1815 թվականներին Լ. Է. Գրիմը մասնակցել է «Ազատագրական պատերազմին» (), որի ավարտից հետո բնակություն է հաստատել Կասելում։ 1816 թվականին շատ ամիսներ ճանապարհորդել է Իտալիայում, այնուհետև նորից վերադարձել է Մյունխեն։ 1825 թվականին գերմանական ծագմամբ ռուս նկարիչ Ե. Ֆ. Ռեյտերնի հետ հիմնել է Գերմանիայում նկարիչների առաջին մասնագիտական միավորումը՝ «Նկարիչների վիլլինգսխաուզենյան գաղութը» (): 1832 թվականին ընտրվել է Կասելի համալսարանի պրոֆեսոր։

Լյոդվիգ Էմիլ Գրիմը մահացել է 1863 թվականի ապրիլի 4-ին Կասելում։

Ստեղծագործություններ և աշխատանքների ալբոմներ 
 [Grimm L.E.] Das Bild des Fremden im Werk von Ludwig Emil Grimm (1790—1863) / Hg. von Herbert von Bose. Marburg, 2007.
 Grimm L.E. Erinnerungen aus meinem Leben / Hg. und ergänzt von Adolf Stoll. Leipzig, 1915.

Ծանոթագրություններ

Գրականություն 
 Grimm, Ludwig Emil // Allgemeine Deutsche Biographie (ADB). — Bd. 9. — Lpz.: Duncker & Humblot, 1879. — S. 689—690. (нем.)
 Lemmer M. Die Brüder Grimm. Leipzig, 1985.

Արտաքին հղումներ 
 Literature by and about Ludwig Emil Grimm in the German National Library catalogue
 There is literature about Ludwig Emil Grimm in the Hessian Bibliography
 Brüder Grimm-Museum Kassel and Brüder Grimm-Gesellschaft  
 Malerkolonie Willingshausen

Գրիմ եղբայրներ
Գերմանացի դիմանկարիչներ
Գերմանացի գրաֆիկներ
Մյունխենի գեղարվեստի ակադեմիայի շրջանավարտներ